Školský špeciálny pedagóg

Kontakt:
PaedDr. Veronika Babíková  		 email: veronika.klucikova@zsdrienova.sk
Termín konzultácií je možné dohodnúť so špeciálnym pedagógom osobne alebo prostredníctvom e - mailu.
Súčasťou práce špeciálneho pedagóga je i poskytovanie konzultácií a poradenstva pedagógom školy, asistentom učiteľa i rodičom žiakov zameraných na hľadanie vhodných postupov pri edukačnom pôsobení na žiakov vzhľadom k ich špecifickým problémom. 
[bookmark: _GoBack]Podľa potreby tiež konzultuje problematiku so školským psychológom a spolupracuje s poradenskými inštitúciami, predovšetkým s centrom špeciálno-pedagogického poradenstva, centrom pedagogicko – psychologického poradenstva, prípadne inými odborníkmi.
V akej situácii sa obrátiť na školského špeciálneho pedagóga?
· Najmä pri problémoch žiakov s čítaním, písaním, počítaním, s oslabením pozornosti,
· pri zabezpečení individuálnych podmienok podľa odporúčaní pre integrovaných žiakov, ako aj pre žiakoch integrovaných podľa odporúčania CPPPaP.
Práca školského špeciálneho pedagóga 
Administratívna a dokumentačná činnosť 	Zaisťuje a aktualizuje potrebnú dokumentáciu a administratívu spojenú so žiakmi so ŠVVP, eviduje žiakov so ŠVVP, vedie evidenciu o činnosti, archivuje žiacke portfóliá (napr. pracovné listy žiakov, žiacke práce a pod.) 
• Zabezpečuje písomnú dokumentáciu potrebnú k odoslaniu do centier poradenstva od rodičov a triednych učiteľov, sprostredkováva priamy kontakt so psychológmi, špeciálnymi pedagógmi, s pedopsychiatrom, s inými odbornými lekármi 
• Zabezpečuje ochranu osobných údajov žiakov a citlivých informácií o nich 
• Podieľa sa na spracovaní štatistík školy 
• Sleduje platnú legislatívu a legislatívne zmeny v oblasti vzdelávania žiakov so ŠVVP a špeciálnopedagogického poradenstva 

Odborná činnosť so žiakom – priama intervenčná práca a s ňou súvisiace činnosti 	
• Zabezpečuje špeciálnopedagogickú podporu (individuálne alebo aj skupinovo) pre žiakov so ŠVVP, pre rizikových žiakov, pre žiakov s počiatočnými ťažkosťami či s ťažkosťami prechodného charakteru, pre žiakov zo SZP, s poruchami v správaní, podieľa sa na ich výchove a vzdelávaní 
• Vykonáva reedukácie – ako cielenú stimuláciu funkcií, ktoré sú zodpovedné za rozvoj celého spektra školských zručností: čitateľských, pisateľských, za rozvoj rečových schopností či matematických predstáv 
• Špeciálno-pedagogické cvičenia a intervencie sa uskutočňujú primárne v priestoroch Multisenzorickej miestnosti – Snoezelen. Na prácu je však využívaná podľa možností i herňa, meditačná miestnosť či kabinet Inkluzívneho tímu. Ako pomôcky pri práci sa používajú najmä pracovné listy, špeciálne hry, cvičenia, kompenzačné pomôcky ako aj edukačné počítačové programy. Dôležitú súčasť špeciálno-pedagogickej intervencie tvoria aj rozhovory so žiakmi, ktoré majú posilniť vzťah špeciálneho pedagóga a žiaka na základe dôvery, stimulovať aktivitu a snahu, súčasne ho motivovať do ďalšej práce a zisťovať tiež jeho záujmy, záľuby a postoje.

• Vykonáva v prípade potreby nutné krízové intervencie s cieľom aktuálneho upokojenia situácie a zníženia nebezpečenstva prehlbovania krízy, pomáha sprostredkovať ďalšiu potrebnú pomoc 
• Orientuje sa v diagnózach jednotlivých žiakov, v prognózach ich stavu, v anamnéze, socio-kultúrnom, prípadne aj ekonomickom zázemí žiaka 
• Podieľa sa na vytváraní, aktualizácii a realizácii IVP žiakov so ŠVVP, pripravuje plány ich rozvoja, odporúča a realizuje stimulačné, reedukačné, korekčné, terapeutické programy 
• Pripravuje deti so ŠVVP na vstup do školy, pomáha pri výbere optimálneho spôsobu ich zaškolenia, pomáha pri procese ich adaptácie na prostredie bežnej školy 
• Podieľa sa na sociálnom, spoločenskom začlenení žiaka so ŠVVP do rovesníckych skupín 
• Spolu so školským psychológom a výchovným poradcom školy sleduje sociálne vzťahy v triedach, pomáha viesť všetkých žiakov k chápaniu a rešpektovaniu odlišností, na im primeranej úrovni vysvetľuje charakter zdravotných postihnutí tak, aby pochopili, za akých podmienok sa môže ich spolužiak zúčastňovať spoločných aktivít, pomáha odstraňovať predsudky, budovať ovzdušie podpory a pomoci s rešpektom a bez neopodstatnených prejavov ľútosti, pomáha budovať priateľstvá, podporuje učenie primeraných vzájomných interakcií medzi rovesníkmi a dobrých sociálnych vzťahov v triede aj v celej škole 
• Dohliada na podporu budovania v čo najvyššej možnej miere samostatnosti znevýhodneného žiaka (napr. aj vo vzťahu k spolupráci s asistentom učiteľa), podieľa sa na učení žiaka k samostatnosti do takej miery, do akej to dovolí charakter jeho znevýhodnenia 
• Realizuje orientačné vyšetrenia žiakov, orientačnú špec. ped. diagnostiku, depistáže (často v spolupráci s poradenskými zariadeniami) 
• Pomáha zabezpečovať Testovanie 5/9, certifikované merania a testovania, prijímačky na stredné školy žiakov so ŠVVP 

Preventívna a depistážna činnosť 	
• Podieľa sa na vyhľadávaní a identifikácii žiakov so ŠVVP, ale aj na vyhľadávaní žiakov nadaných, v spolupráci s poradňami sa podieľa na depistážnych a skríningových programoch 
• Vykonáva systematické pozorovania problémových, zaostávajúcich a rizikových žiakov na základe spolupráce s triednym učiteľom, pri potvrdení podozrení odosiela žiakov na diagnostiku do poradenských zariadení 
• Aktívne sa zúčastňuje na zápise nových prvákov s cieľom identifikovať rizikových žiakov a pomôcť pri prijímaní a zaškolení detí so znevýhodnením 
• Aktívne sa zúčastňuje prijímania nových žiakov a pri ich adaptácii na nové prostredie

Metodicko-odborná činnosť 	
• Zabezpečuje a poprípade aj vytvára pomôcky pre deti so ŠVVP (pomocné tabuľky, portfóliá, pracovné listy, cvičenia a pod.) 
• Koordinuje úpravu učebných materiálov pre žiakov so ŠVVP podľa ich individuálnych potrieb 
• Sprostredkováva informácie o jednotlivých žiakoch ostatným zainteresovaným pedagógom, vysvetľuje ich diagnózy, dosah diagnóz a ostatných skutočností na proces ich vzdelávania, pričom dbá na zachovávanie ochrany citlivých údajov 
• Sprostredkováva kontakt s poradenskými pracoviskami (CPPPaP, CŠPP), poprípade s inými potrebnými odborníkmi v rezorte školstva aj mimo rezortu (polícia, kuratela, lekári, pedopsychiater...) 
• Podieľa sa na koordinácii práce asistentov učiteľa 
• Aktívne pomáha pri príprave alebo úprave školského prostredia na príchod žiaka so ŠVVP do školy 
• Poskytuje odborné poradenstvo, konzultačné služby rodičom, zákonným zástupcom žiakov so ŠVVP 
• Poskytuje konzultácie, odborné poradenské služby a metodickú pomoc pedagógom školy, v ktorej pôsobí 
• Spolupracuje s vedením školy pri zabezpečovaní výchovno-vzdelávacieho procesu , participuje na rozvíjaní klímy školy 
• Pomáha budovať špec.-pedagogickú knižnicu v škole, zhromažďuje materiály pre prácu so žiakmi 
• Podľa potreby sa zúčastňuje na návrhoch a odporúčaniach k iným spôsobom vzdelávania žiaka vrátane jeho preradenia do špeciálnej školy 
• Pri rozhodovaní o prijímaní žiaka so ŠVVP pomenováva vedeniu školy na základe odporučení poradenských pracovísk a vlastných stanovísk, vychádzajúcich z reálnych možností školy, v ktorej pôsobí, potrebné materiálno-technické, organizačné a personálne podmienky pre jeho efektívne vzdelávanie 
• Dohliada na používanie kompenzačných pomôcok, zabezpečuje podľa potreby zaškolenie ostatných pedagógov k ich používaniu 
• Sleduje nové prístupy a trendy v odborných oblastiach súvisiacich s jeho prácou 
• Podieľa sa na plánovaní inkluzívneho vzdelávania školy a tvorbe školského vzdelávacieho programu v oblasti práce so žiakmi so ŠVVP 
• Odporúča a podľa potreby sa podieľa na úprave prostredia triedy, navrhuje úpravu interiéru tak, aby bol v súlade so ŠVVP žiaka, navrhuje zmeny v organizácii vyučovania v súlade so vzdelávacími programami pre jednotlivé druhy znevýhodnení 
• Podieľa sa na šírení osvety a propagandy, spolupracuje s rodičmi aj nerodičovskou verejnosťou pri informovaní o integrácii a inklúzii 
• Zúčastňuje sa na tímových, konziliárnych konzultáciách 
• Môže sa podieľať na realizácii rôznych projektov školy alebo projekty aj iniciovať 
• Podieľa sa na zostavovaní rozvrhu hodín žiakov so ŠVVP 
• Na pedagogických radách informuje o výsledkoch vzdelávania a priebehu IVP žiakov so ŠVVP 

